b'\n_START_ARTICLE_\nErreway\n_START_SECTION_\n"Chiquititas"\n_START_PARAGRAPH_\n"Chiquititas" (Ma\xc5\xbeyliai) buvo labai populiarus serialas Lotyn\xc5\xb3 Amerikoje, 9 de\xc5\xa1imtmetyje. Camila Bordonaba, Luisana Lopilato ir Benjamin Rojas prad\xc4\x97jo vaidinti seriale  "Chiquititas"  1995-aisiais metais. V\xc4\x97liau prie j\xc5\xb3 prisijung\xc4\x97 ir Felipe Colombo. Camila Bordonaba vaidino Camila Bustillo (Kamil\xc4\x85 Busti\xc5\xbeio), Luisana Lopilato vaidino Luisana Maza (Luisian\xc4\x85 Mas\xc4\x85), Benjamin Rojas - Bautista Arce (Batist\xc4\x85 Ars\xc4\x99) ir Felipe Colombo - Felipe Mejias (Felip\xc4\x99 Mechijas\xc4\x85).\n_START_SECTION_\n"Rebelde Way"\n_START_PARAGRAPH_\n"Chiquititas" (Ma\xc5\xbeyliai) baig\xc4\x97si 2001-aisiais. 2002-aisiais grup\xc4\x97s Erreway nariai gavo vaidmenis muilo operoje "Rebelde Way" ("Mai\xc5\xa1tingas am\xc5\xbeius"). Jaunuoliai vaidino keturis mokinius i\xc5\xa1 Elito mokyklos. Camila Bordonaba vaidino  Marizza (Maris\xc4\x85), Benjamin Rojas - Pablo (Pabl\xc4\x85), Felipe Colombo - Manuel (Manuel\xc4\xaf) ir Luisana Lopilato - Mia (Mij\xc4\x85). Mai\xc5\xa1tingas am\xc5\xbeius tur\xc4\x97jo didel\xc4\xaf pasisekim\xc4\x85. Telenovel\xc4\x97 buvo populiari  Piet\xc5\xb3 Amerikoje, Ispanijoje, Izraelyje ir daugelyje kit\xc5\xb3 \xc5\xa1ali\xc5\xb3. Filmas baig\xc4\x97si  2003-iaisiais.\n_START_SECTION_\n"4 Caminos"\n_START_PARAGRAPH_\nTai dar vienas garsiosios Cris Morenos 2004 metais sukurtas filmas. "Erreway: 4 Caminos" (Erreway: Keturi keliai). Tai serialo "Rebelde way" t\xc4\x99sinys. Jame pagrindinius vaidmenis atlieka: Camila Bordonaba, Benjamin Rojas, Felipe Colombo ir Luisana Lopilato._NEWLINE_Tai istorija apie keturis k\xc4\x85 tik baigusius mokykl\xc4\x85 jaunuolius, \xc5\xbe\xc5\xabtb\xc5\xabt siekian\xc4\x8dius \xc4\xafgyvendinti savo svajones: i\xc5\xa1leisti savo grup\xc4\x97s kompaktini disk\xc4\x85, koncertuoti visame pasaulyje ir taip i\xc5\xa1populiarinti savo muzik\xc4\x85. Taigi vien\xc4\x85 dien\xc4\x85 keturi jaunuoliai Pablo (Benjamin Rojas), Marizza (Camila Bordonaba), Mia (Luisana Lopilato) ir Manuel (Felipe Colombo) susiruo\xc5\xa1ia \xc4\xaf kelion\xc4\x99 po gra\xc5\xbei\xc4\x85j\xc4\x85 Argentin\xc4\x85. Ta\xc4\x8diau s\xc4\x97sdami \xc4\xaf pasenus\xc4\xaf ir ne itin gerai veikiant\xc4\xaf autobusiuk\xc4\x85 jie n\xc4\x97 nenutuokia kiek daug jiems teks patirti kelion\xc4\x97s \xc4\xaf \xc5\xbevaig\xc5\xbedes metu...Ir gal\xc5\xb3 gale, \xc4\xafveik\xc4\x99 visus sunkumus, daugyb\xc4\x99 kart\xc5\xb3 nugriuv\xc4\x99 ir v\xc4\x97l atsik\xc4\x97l\xc4\x99, jie pagaliau supranta, kad n\xc4\x97ra toki\xc5\xb3 kli\xc5\xab\xc4\x8di\xc5\xb3, kuri\xc5\xb3 negal\xc4\x97tum \xc4\xafveikti lydimas geriausi\xc5\xb3 savo draug\xc5\xb3, kurie d\xc4\x97l tav\xc4\x99s pasiruo\xc5\xa1\xc4\x99 padaryti bet k\xc4\x85, kaip ir tu d\xc4\x97l j\xc5\xb3.'